මොනිකා බේඩි

මොනිකා බේඩි (උපත ජනවාරි 18, හෝෂියර්පූර්, පන්ජාබය) යනුවෙන් හැඳින්වෙන්නේ ඉන්දියානු රූපවාහිනී නිළියක සහ නිවේදිකාවකි. ඇය හින්දි සිනමාවට පිවිසයේ 1990 දශකයේ මැද කාලයේ ය. ඇය වඩාත් ජනප්‍රියත්වයට පත් වූයේ බිග් බොස් 2 තරගාවලියට සහභාගී වීමෙන් පසුව සහ 2013-2014 අතර කාලයේ ස්ටාර් ප්ලස් නාළිකාවෙන් විකාශය වූ ජනප්‍රිය රූපවාහිනී කතාමාලාවක් වූ සරස්වතීචන්ද්‍ර හි ගුමාන් ලක්ෂ්මිනන්දන් ව්‍යාස් නැමැති එදිරිවාදී චරිතය නිරූපණය කිරීම හේතුවෙනි.

මුල්කාලීන සහ පෞද්ගලික දිවිය

බේඩි උපත ලැබූයේ ඉන්දියාවේ පන්ජාබයේ හෝෂියර්පූර් දිස්ත්‍රික්කයේ චබ්බේවාල් ගම්මානයේ ය. ඇය වෛද්‍ය ප්‍රේම් කුමාර් බේඩි සහ ශකුන්තලා බේඩි යන දෙපළගේ දියණිය වූවා ය. 1979දී ඇගේ දෙමාපියෝ නෝර්වේහි ඩ්‍රැමන් වෙත සංක්‍රමණය වූහ. ඉන්දියාවේ සිය උපාධි අධ්‍යයන කාලය අවසානයේ බේඩි එක්සත් රාජධානියේ ඔක්ස්ෆර්ඩ් විශ්වවිද්‍යාලය වෙත සම්බන්ධ වූයේ සාහිත්‍ය වාග්පරිචය උදෙසායි. එයට සමගාමීව 1995දී ඇය විසින් සිය රංගන අධ්‍යාපනය දිල්ලි විශ්වවිද්‍යාලයේ දී සම්පූර්ණ කරගන්නා ලදී.

වෘත්තිය

බේඩි ඇගේ ප්‍රථම චරිතය නිරූපණය කළේ තෙලිඟු භාෂා චිත්‍රපටයක් වූ තාජ් මහාල් (1995) තුළ ය. මෙය නිෂ්පාදනය කරන ලද්දේ ඩී. රාමනායිදු විසිනි. රාමනායිදු විසින් ඇයව ඔහුගේ සිවයියා සහ Speed Dancer යන චිත්‍රපටවල රංගනය සඳහා ද දායක කරගෙන තිබේ. ඇය බොලිවුඩ් ක්ෂේත්‍රය වෙත පිවිසියේ 1995දී සුරක්ෂා චිත්‍රපටය තුළිනි. මෙහි ඇය විසින් කිරන් නැමැති චරිතයක් නිරූපණය කරන ලදී.

බේඩි රූපවාහිනී රියැලිටි වැඩසටහනක් වූ බිග් බොස් දෙවන වරාය සඳහා තරගකාරිණියක ලෙස සහභාගී විය. මීට අමතරව ඇය රියැලිටි වැඩසටහන් වන ජලක් දිඛ්ලා ජා 3 සහ දේසි ගර්ල් යන වැඩසටහන් සඳහා ද තරගකාරිණියක ලෙස සහභාගී වී තිබේ.

යුනිවර්සල් මියුසික්හි අධ්‍යාත්මීය සංගීත ඇල්බමයක් සඳහා ඇය "ඒක්ඕන්කාර්" ඛණ්ඩය ගායනා කළා ය.

2012දී බේඩි පන්ජාබි චිත්‍රපටයක් වූ සිර්ෆිරේ සඳහා සිය රංගන දායකත්වය සැපයූවා ය. මෙය අධ්‍යක්ෂණය කරන ලද්දේ හර්ජාත් සිං රිකී විසිනි. මෙහි ඇය විසින් සිම්රන් නම් චරිතය නිරූපණය කරන ලදී.

2013දී බේඩි ස්ටාර් ප්ලස් නාළිකාවේ රූපවාහිනී කතාමාලාවක් වූ සරස්වතීචන්ද්‍ර කතාමාලාවේ ගුමාන් ලක්ෂ්මීනන්දන් ව්‍යාස් නැමැති එදිරිවාදිනියගේ චරිතය නිරූපණය කළා ය. මෙම චරිතය හේතුවෙන් ඇය අතිශය ජනප්‍රිය්තවයට පත් විය. 2015දී ඇය බන්ධන් නැමැති රූපවාහිනී කතාමාලාව තුළ නාරායනි දේශ්පාණ්ඩේ නම් චරිතය නිරූපණය කළා ය. මෙය සී ටීවී නාළිකාවෙන් විකාශය විය.

චිත්‍රපට දායකත්වය
  වර්ෂය
  චිත්‍රපටය
  භාෂාව
  චරිතය
  අධ්‍යක්ෂණය කළේ
   1994
  මේන් තේරා ආෂික්
  හින්දි
     1995
  තාජ්මහාල්
  තෙලිඟු
     1995
  සුරක්ෂා
  හින්දි
  කිරාන්
  රාජු මාවනි
   1995
  ආෂිකේ මස්තානේ
  හින්දි  අජේ කාශ්‍යප්
   1996
  ඛිලෝනා
  හින්දි
  කාජල්
  දීපක් පාවර්
   1996
  සොග්ගඩි පෙල්ලම්
  තෙලිඟු
  තුලාසි
  මුත්‍යාලා සුබ්බයියා
   1996
  සුබාෂ්
  දෙමළ
  අනීතා
  ආර්. වී. උදයකුමාර්
   1997
  ඒක් ෆූල් තීන් කාන්ටේ
  හින්දි
   අනූප් මලික්
   1997
  ජීයෝ ෂාන් සේ
  හින්දි
   තලාත් ජානි
   1997
  තිර්ඡි තොපිවාලේ
  හින්දි
  සනම් ඔබරෝයි
  නන්දීම් ඛාන්
   1997
  සර්කස් සට්ටපාණ්ඩු
  තෙලිඟු
   සී. එච්. ශ්‍රීනිවාස්
    1998
  ජබාබ් දිහි
  බෙංගාලි
   {ෆෙර්දෞස් අහමද්} බංගලාදේශ සහ බටහිර බෙංගාල හවුල් නිෂ්පාදනයකි
    1998
  චරිදිකේ සංත්‍රාෂ්
  බෙංගාලි බංගලාදේශ චිත්‍රපටය
  අමින් ඛාන්
   1998
  සිවයියා
  තෙලිඟු
   ආර්. සුරේෂ් වර්මා
   1998
  චූඩලානි වුන්ඩි
  තෙලිඟු
   ගුණසේඛර්
   1998
  සංජීර්
  හින්දි
     1999
  කාලිචරන්
  හින්දි
     1999
  නන්නසේයා හුවේ
  කන්නඩ
   ඊ. චන්නගංගප්පා
   1999
  සිකන්දර් සදාක් කා
    ටී. එල්. වී. ප්‍රසාද්
   1999
  ජානම් සම්ජා කරෝ
  හින්දි
  මොනිකා
    1999
  කාල සාම්රාජ්‍ය
  හින්දි
  මොනිකා කේ. සිං
    1999
  Speed Dancer
  තෙලිඟු
     1999
  ලෝහ්පුරුෂ්
  හින්දි
   හර්ෂ් කින්නු
   2001
  ජෝඩි නම්බර් 1
  හින්දි
  රින්කි
  ඩේවිඩ් ධවාන්
   2001
  ප්‍යාර් ඉෂ්ක් ඕර් මොහබ්බත්
  හින්දි
  මායා ධිලන්
  රජීව් රායි
   2003
  ටඩා
  හින්දි
   සිසිර් ‍මිෂ්රා
   2011
  දේවදාසියින් කදෛ
  දෙමළ
  රේණුකා
  ස්වාති වර්මා, මුකේෂ් රිෂි
   2012
  පරිචය
  නේපාලි
  රේඛා
    2012
  හෘදෝයේ ලෙඛෝ නාම්
  බෙංගාලි
     2012
  සිර්ෆිරේ
  පන්ජාබි
  සිම්රන්
  හර්ජිත් සිං රිකී
   2014
  රෝමියෝ රන්ජා
  පන්ජාබි
  රීත් කොවුර්
  නවනියාත් සිං
   2017
  බන්ඩූකන්
  පන්ජාබි
  බාල්වින්දර්
  දල්ජිත් සිං බාට්


රූපවාහිනිය
 වර්ෂය තේමාව චරිතය2008 බිග් බොස් 2 ඇය ලෙසම2009 ජලක් දිඛ්ලා ජා ඇය ලෙසම2009 දිල් ජීතෙගි දේසි ගර්ල් ඇය ලෙසම2013–2014 සරස්වතීචන්ද්‍ර ගුමාන් ලක්ෂ්මිනන්දන් ව්‍යාස්2015 බන්ධන් නාරායනි දේශ්පාණ්ඩේ

 ආශ්‍රේයයන් 

බාහිර සබැඳි




ප්‍රවර්ගය:ඉන්දියානු රූපවාහිනී නිළියෝ
Category:හෝෂියර්පූර්හි ජනයා
ප්‍රවර්ගය:බිග් බොස් තරඟකරුවෝ
Category:1975 උපත්
Category:ජීවත්වන්නෝ